Konkordieformlen

Konkordieformlen (latin Formula concordiae "opskrift på enighed") fra 1577 er den sidste lutherske bekendelse og blev til på foranledning af kurfyrst August af Sachsen (1553–1586, som var gift med Anna datter af Christian 3.).
Skriftet afslutter de lutherske lærestridigheder efter Martin Luthers død i 1546 og indleder ortodoksiens periode: den lutherske ortodoksi, som for alvor skulle sætte sig igennem fra begyndelsen af 1600-tallet og varede, indtil et mere personligt og inderligt fromhedsideal blev dominerende med pietismen i slutningen af århundredet.

Den omfatter 12 artikler og forsøger at bringe et kompromis i stand mellem dem, der især havde fulgt Philipp Melanchthons mere humanistiske linje – kaldet filippisterne, og tilhængerne af den sande lutherdom, de såkaldte gnesio-lutheranere, der havde en strengere biblicisme støttet af en bestemt udformet lære om skriftens verbalinspiration.

Konkordieformlen er ikke en del af den danske folkekirkes bekendelsesgrundlag.
I Danmark ville man ikke rokke ved traditionen fra Christian 3.'s tid, men opretholde "den rene lære og enighed". Kongen, Frederik 2. var blevet så urolig ved den megen diskussion om den rette arv fra Luther, at han helt forbød nogen i landet at have et eksemplar af den bog, Konkordiebogen, som Konkordieformlen kom til at indgå i fra 1580.
For at fremgå som det gode eksempel kastede kongen sine egne smukke bind på "en god skorstensild". (Kornerup i Koch 1959, s. 152)

Konkordieformlen fra 1577 
Det originale dokument var på tysk, og en version på latin blev tilvejebragt til Konkordiebogen af 1580.

De 12 artiklers overskrifter:

 (Sammenstillet ud fra: Tysk Wikipedia: Konkordienformel og Molland 1976, s. 225)

Hovedforfatterne til konkordieformlen var Jacob Andreae (1528–1590) og Martin Chemnitz (1522–1586), og den blev som Das Bergische Buch" (fra Klosteret Berge) sendt til godkendelse og underskrevet af 3 kurfyrster, 20 fyrster, 24 grever, 35 byer og henimod 800 teologer. Disse underskrifter repræsenterede circa 2/3 af den lutherske verden. (Molland 1976, s. 224 – Formula of Concord angiver dog som også andre steder ti gange så mange, nemlig 8000 teologer)Den blev forkastet i Hessen, Zweibrücken, Anhalt, Pommern (Land), Holsten, Danmark, Sverige, Nürnberg, Strassburg, Magdeburg. (:de:Konkordienformel) Konkordiebogen fra 1580 

Konkordieformlen indgik i 1580 i den Konkordiebog, hvori de forskellige lutherske bekendelser blev samlet, og den skulle stå sammen med Bibelen som en rettesnor for teologi, prædiken og kateketisk undervisning. Den indeholdt de vigtigste bekendelser, katekismerne, skrifter, formler og traktater.
Den lutherske ortodoksi var lagt fast. Konkordiebogen igangsatte konkordiearbejdet, nemlig et omfattende forsøg på at skabe "Summaer" – logiske systemer, der kunne give svar på alt.
Dette arbejde skulle indhente territorialkirkernes allerede igangværende spredte forsøg af lignende art. Nogle få lutherske kirker fastholdt dog deres frihed til egen læreformulering.
 
Samlingen om konkordiebogen styrkede det landsfyrstelige kirkeregimente, som jo
ifølge Augsburgfreden (1555) besad den kirkelige ret (opsynsret, domsmagt, besættelsesret, lovgivningsret). Der var uenighed om hvorvidt fyrsten blot indtil videre var betroet magten over kirken, eller om han faktisk besad en biskoppelig magt. Ikke desto mindre blev fyrstens magt over landskirken et statsligt bureaukrati, som på længere sigt påvirkede det åndelige liv.(Kilde: Kompendium over Frands Ole Overgaards KIRKE OG KRISTENDOM )Konkordiebogen indeholder:
 De tre såkaldte økumeniske symboler fra oldkirken: 
 Den apostolske trosbekendelse (Apostolicum)
 Den nikæno-konstantinopolitanske trosbekendelse (Nicaenum)
 Den athanasianske trosbekendelse (Athanasium)
 De særlige lutherske symboler:
Den uforandrede augsburgske bekendelse fra 1530 (Confessio Augustana)
Philipp Melanchthons apologi for denne
De schmalkaldiske Artikler fra 1536
Luthers store og lille Katekismus fra 1529
Konkordieformlen fra 1577

Den danske Folkekirkes bekendelseskrifter 
Denne store samling 'symbolske bøger' – Konkordiebogen – blev aldrig anerkendt som bekendelsesskrift i Danmark-Norge, således at omfanget af bekendelsesskrifter i den dansk-norske kirke endelig kunne fastslås i Christian 5.'s Danske Lov af 1683 og Norske Lov af 1687.

Lille ordliste

Se også 
 Trosbekendelse – Luthersk ortodoksi – Philipp Melanchthon – Folkekirke – Verbalinspiration – Summa
 De sachsiske Visitationsartikler fra 1592, som var et tillæg til Konkordiebogen

Litteratur 
 To bøger der har grundige afsnit om perioden:
 Koch, Hal et al. (red) (1959) Den danske kirkes historie. Bind 4 : Det lærde tidsrum 1536–1670 af Bjørn Kornerup. Enevældens første aar 1670–1700 af Urban Schrøder. – Forlag: Gyldendal, 1950–66. DK5=27.6
 Kornerup, Bjørn (1928–1968). Biskop Hans Poulsen Resen. Bind 1 fra 1928 (disputats), bind 2 fra 1968. København: Gad. DK5=99.4 Resen

 Kirkehistorie og konfessionskundskab:
 Lausten, Martin Schwarz (2004, 1987). Danmarks kirkehistorie 3. udgave. Forlag: Gyldendal. DK5=27.6. 
 Molland, Einar (1976). Kristne kirker og trossamfund. København: Gad. DK5=28. 
Gennemgang af de store kirker samt trossamfund, deres udbredelse, lære, kirkeforfatning, gudstjeneste og særpræg, med danske forhold særligt behandlet. – Oversat fra norsk af P. G. Lindhardt

Eksterne henvisninger 
 Her begrundes det gavnlige i en dansk oversættelse: Kirkeblad fra 2001, Luthersk Frikirke – Fra Kristeligt Dagblads præsentation d. 23. februar 2001 under overskriften:
Nyt liv til gammel bekendelse.
"... De fleste lutherske kirker i verden har den såkaldte Konkordieformel fra 1577 som bekendelsesskrift. Oversættelsen er nok begyndt af et snævert samarbejde på den konservative fløj, men historisk hører Konkordieformlen til de helt centrale skrifter fra den hektiske tid omkring Reformationen og er en udlæggelse af den forudgående Augsburgske Bekendelse fra 1530. Formlen afgrænsede de nye lutherske kirker i forhold til Den katolske kirke, men også de reformerte kompromiser. ..."
 Lutherdansk.dk - Konkordieformlen

 Konkordieformlens 12 artikler på tysk: Glaubensstimme - Concordien-Formel
 Konkordieformlen på engelsk: The Book of Concord: bookofconcord.org 

 Om Konkordiebogen fra 1580:
Dansk: Konkordiebogens forord – Den Lutherske Fælleserklæring
Tysk: Konkordienbuch (tysk Wiki)
Engelsk: Book of Concord (engelsk Wiki) – Engelsk litteratur

 Forskellige bekendelser: Tysk oversigt 

 

Kirkehistoriske skrifter